**HORTOBÁGY KÖZSÉG  *3*. sz. napirend**

**POLGÁRMESTERÉTŐL\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**E L Ő T E R J E S Z T É S**

(a Képviselő-testület 2025. január 28-ai rendes, nyilvános ülésére)

**Tárgy**:Fenntartói döntés a Hortobágyi Nyitnikék Óvoda éves nyitva tartásának (nyári zárva tartásának) és a felvételi időpontok meghatározásáról

*Tisztelt Képviselő-testület!*

 I. Az óvodák nyitvatartási rendjét a nemzeti köznevelésről szóló 2011. évi CXC. törvény 83. § (2) bekezdés b) pontja szabályozza, mely szerint a fenntartó dönt az óvoda heti és éves nyitva tartási idejének meghatározásáról. A nevelési-oktatási intézmények működéséről és a köznevelési intézmények névhasználatáról szóló 20/2012. (VIII. 31.) EMMI rendelet 3. § (7) bekezdése szerint az óvoda nyári zárva tartásáról legkésőbb február tizenötödikéig a szülőket tájékoztatni kell

.

A Hortobágyi Nyitnikék Óvoda igazgatója a korábbi években megszokott, az I. határozati javaslatban szereplő időpontot javasolja a nyári takarítási szünetre.

II. A nemzeti köznevelésről szóló 2011. évi CXC. törvény (továbbiakban Nkt.) 83.§ (2) bekezdése szerint a fenntartó dönt az óvodába jelentkezés módjáról az óvodai általános felvételi időpontról. A nevelési-oktatási intézmények működéséről szóló 20/2012. (VIII.31.) EMMI rendelet (a továbbiakban: R.) 20.§-a rendelkezik az óvodai beiratkozás szabályairól és időpontjáról. A R. 20. § (1) bekezdése szerint, az óvodai beiratkozásra a tárgyév április 20-a és május 20- a között kerül sor. A fenntartó az óvodai beiratkozás idejéről, az óvodai jogviszony létesítésével összefüggő eljárásról a beiratkozás első határnapját megelőzően legalább harminc nappal közleményt vagy hirdetményt tesz közzé a saját honlapján, valamint közlemény vagy hirdetmény közzétételét kezdeményezi a fenntartásában működő óvoda honlapján, annak hiányában a szokásos módon.

 A fenntartói közlemény, hirdetmény tartalmazza:

 a) az óvodai felvételről, az óvodai jogviszony létesítéséről,

 b) az óvodai beiratkozás időpontjának meghatározásáról,

 c) a gyermek óvodai beíratásához szükséges közokiratokról, dokumentumokról,

 d) az óvodáztatási kötelezettség nem teljesítése esetén alkalmazható jogkövetkezményekről,

 e) az integráltan nevelhető sajátos nevelési igényű gyermekek óvodai felvételéről, a nevelésükre az alapító okiratuk szerint jogosult óvodákról és azok elérhetőségéről,

 f) az alapító okiratuk szerint nemzetiségi nevelést folytató óvodákról és azok elérhetőségéről,

 g) az óvoda felvételi körzetéről

 szóló tájékoztatást,

 h) az óvodai felvétel tárgyában meghozott döntés közlésének határnapját, amely legkésőbb a beiratkozásra kiírt utolsó határnapot követő 30. nap, valamint

 i) a jogorvoslati eljárás szabályait.

 A fentiek értelmében a 2025/2026-os nevelési évre a Hortobágyi Nyitnikék Óvodába -az igazgatóval egyeztetve- 2025. április 29. és 30. napján 8.00-12.00 óráig javasoljuk a beiratkozást.

 Az Nkt. 49. §-a alapján az óvodai felvétel, átvétel jelentkezés alapján történik. Az óvodába a gyermek harmadik életévének betöltése után vehető fel. A szülő gyermeke óvodai felvételét, átvételét bármikor kérheti, a gyermekek felvétele folyamatos. A gyermeket elsősorban abba az óvodába kell felvenni, átvenni, amelynek körzetében lakik, vagy ahol szülője dolgozik. A felvételről, átvételről az óvoda vezetője dönt.

 Kérem a tisztelt Képviselő-testületet, hogy az előterjesztést és a határozati javaslatokat elfogadni legyen szíves!

**I. HATÁROZATI JAVASLAT**

Hortobágy Község Önkormányzatának Képviselő-testülete az általa fenntartott Hortobágyi Nyitnikék Óvoda a **nyári zárva tartását 2025. augusztus 1. napjától 2025. augusztus 31. napjáig** határozza meg.

Felkéri az Igazgatót, hogy szükséges intézkedéseket tegye meg.

**Határidő:** 2025. február 15.

**Felelős:** Sáriné Köteles Nikolett, a Hortobágyi Nyitnikék Óvoda igazgatója

**II. HATÁROZATI JAVASLAT**

Hortobágy Község Önkormányzatának Képviselő-testülete a nemzeti köznevelésről szóló 2011. évi CXC. törvény 83. § (2) bekezdésének b) pontja alapján – figyelemmel a nevelési-oktatási intézmények működéséről és a köznevelési intézmények névhasználatáról szóló 20/2012. (VIII.31.) EMMI rendelet 20. § (1) bekezdésében foglalt rendelkezésekre

a 2025/2026. nevelési évre a Hortobágyi Nyitnikék Óvoda általános beiratkozás időpontját 2025. április 29. és 30. napjában (8:00 órától – 12:00 óráig) határozza meg.

Felkérem a Kirendeltség-vezetőt, hogy a beiratkozással kapcsolatos hirdetmény közzétételéről gondoskodjon.

**Határidő:** 2025. március 24.

**Felelős:** dr. Koroknai-Bokor Erzsébet kirendeltség-vezető

Hortobágy, 2025. január 23

  **Jakab Ádám András**

 polgármester

Az előterjesztést törvényességi szempontból ellenőrizte:

 **dr. Koroknai-Bokor Erzsébet**

 kirendeltség-vezető